کوٹہٕ رٲنؠ

کوٹہٕ رٲنؠ یا کوٹا رانی (مرن 1344) ٲس کٔشیٖر مَنٛز ہیٚنٛدؠ لوہارا خاندان ٲخری حکمران۔ سۄ ٲس کشمیرٕچ ٲخری زنانہٕ حکمران تہٕ۔ سوٛ ٲس 1323-1338 مَنٛز پننس نیٚچوِس نابالیغ کہ وجہ سٟتؠ پننس نیِس خاندار سنٛد خأطرٕ ریجنٹ، تہٕ 1338-1339 مَنٛز کٔرٕن بادشاہ کس طورس پؠٹھ حوٚکوٗمَتھ۔ سۄ آیہ شاہ میٖر سٕنٛدؠ دٔسؠ معزول کرنہٕ، یس رِنژھن پتہٕ کشمیرک دویم مُسلمان حکمران بنیوو ییٚمؠ اسلام قبوٗل کوٚر تہٕ سلطان صدر الدین سٕنٛد حثیتہٕ حکومت کٔر۔

 زِندگی 

کوٹا رانی ٲس رام چندر سٕنٛز کوٗر، یس کشمیر مَنٛز لوہارا خاندان کس بادشاہ سوہادیوا سنٛد کمانڈر ان چیف اوس۔ کوٹہٕ رٲنؠ یا کوٹا رانی گٔیہِ ہنگامہٕ خیز وقتہٕ پتہٕ کٔشیٖرِ پؠٹھ حُکوٗمت کرنہٕ خٲطرٕ۔ پننِس مٲلہِ سٕنٛدِ مرنہٕ پتہٕ آو رِنژھن سٕنٛدِ دٔسہِ مرنہٕ پتہٕ، یُس اَکھ لدٲخؠ غاصب اوس، سۄ آیہِ أمِس سٟتہِ خانٛدر کرنہٕ خٲطرٕ مجبوٗر کرنہٕ۔ رِنژھنَن کوٚر اِسلام قبوٗل تہٕ اَمہِ پتہٕ جلدٕیہ گُزریٛوو (قتلِک کرنہٕ آو)۔ اَمہِ پتہٕ کوٚر أمہِ اُدیاندیوا ہَس سٟتہِ خانٛدر، مگر پُر اثر طریقہٕ سٟتہِ کٔر 1338 ہَس مَنٛز تٔمؠ سٕنٛدِ مرنہٕ پتہٕ بنییہِ سۄ مہرانی۔ کوٹا رانی کوٚر بھٹا بھکشنا وزیٖرِ اعظم مُقرر، مگر شاہ میرن کوٚر سُہ تہٕ تٔمؠ سٕنٛدؠ نیٚچِوؠ قتٕل۔ کوٹا رانی سٕنٛدِس مرنَس پؠٹھ چھِ ذٔریعہٕ مُختٔلِف، جوناراجا ہَن کوٚر داعوا زِ تٔمؠ کٔر خۄدکُشی یا شاہ میرَن مٲر۔ اَمہِ پتہٕ کوٚر شاہ میٖرن اِقتِدارس پؠٹھ قبضہٕ۔

وَراثت
سۄ ٲس واریاہ ذہین تہٕ اَکھ عظیٖم مفکر۔ تٔمہِ بَچاو سِریٖنَگر شَہر اَکثَر سٔہلاب نِش اَکھ کۄل بنٲوِتھ، ییٚمیُوک ناو أمہِ سٕنٛدِس ناوَس پؠٹھ تھاونہٕ آو تہٕ یَتھ "کُٹہٕ کۄل" ونٛنہٕ چھُ یِوان۔ یہِ کۄل چھُ شَہَر کِس دٲخلی مُقامس پؠٹھ جَہلَم دٔرؠ یاو پؠٹھ آب حٲصِل کران تہٕ بیٚیہِ چھُ شَہَر کِس حدس نؠبر جہلم دٔریاوَس سٟتؠ رَلان۔

حَوالہٕ